google/wiki40b huggingface dataset:
Abruka

Abruka (svensk: Abrö) er ei øy i Estland. Øya ligger 6 km sør for Saaremaa i Østersjøen. Abruka tilhører Saare (eller Saaremaa) fylke og Kaarma kommune. Øya har et areal på 8,78 km² og hadde en befolkning på 16 personer i 2013.
De største naboøyene til Abruka er Vahase, Kassilaid og Linnusitamaa (bokstavelig oversatt fra estisk: Fugleskittøya).
Abruka er dekket av løvskog, og øyas høyeste punkt er ni meter over havet. På øya finnes et naturvernområde på 92 hektar. Mellom 1878 og 1880 ble det opprettet en hjortepark på øya, og 13 hjorter ble innført fra Kuramaa. Etterkommere av disse hjortene finnes fremdeles på Abruka.
Det finnes to fyr på Abruka, inklsive det 38 meter høye Abruka fyr. Fyret på Limbi-neset vest på øya ble bygd i 1932.
På kirkegården på Abruka er et kors til minne om de som omkom da bilferga M/S Estonia forliste i Østersjøen i 1994.
Abruka kan nås med båt fra havna i Roomassaare på Saaremaa.
Coelocorynus darwinianus

Utseende

En middelsstor (15-18 millimeter), avlang, halvblank, svart gullbasse. Kroppsformen er nokså jevnbred, beina ikke spesielt lange. Hannene har ofte et kort horn i pannen og en uthulning foran på pronotum. Pronotum er spredt og svært grovt punktert. Dekkvingene har 15 markerte punktrader.

Levevis

Disse artene lever i fjellområder.

Utbredelse

Arten er beskrevet fra Rwanda, den er også funnet på Ruwenzori i Den demokratiske republikken Kongo.
Variabelt sandjordfly

Utseende

Et middelsstort (vingespenn 31 – 40 mm), grått eller brunaktig nattfly. Som mange andre arter i slekten Euxoa er den svært variabel, forvingene kan variere i farge fra lyst sandfarget til mørkbrunt, med mer eller mindre tydelige tegninger. Nyre- og ringmerkene er vanligvis tydelige og står på mer eller mindre mørk bakgrunn. Bakvingen er gråhvit med grå ytterkant.

Levevis

Arten er knyttet til sandete steder ved kysten, for eksempel sanddyner. Larvene lever på ulike lave planter som vokser i dette miljøet. De voksne sommerfuglene flyr i juli – september.

Utbredelse

Den er utbredt fra Vest-Europa østover til det sentrale Sibir og Mongolia. Den finnes også i Afghanistan og Tibet. I Norge er den funnet her og der fra Østfold til Sør-Trøndelag.
Tian gao, Huangdi yuan

Tian gao, Huangdi yuan (kinesisk: 天高皇帝远, pinyin: Tiān gāo, huángdì yuǎn) er et kinesisk ordtak som vanligvis oversettes «Himmelen er høy og keieren er langt unna». Det antas at det stammer fra provinsen Zhejiang og er fra Yuandynastiets tid.
En tidlig variant er også fortsatt nokså utbredt: Shan gao, Huangdi yuan (kinesisk: 山高皇帝远, «fjell høy keiser fjern»). Her er det fjellene som er høye, og keiseren langt unna.
Det kan uttrykke en konstatering om at det som bestemmes sentralt i landet, ikke nødvendigvis implementeres lokalt, men det kan også tolkes på mange andre måter, både med positivt og negativt fortegn.
Forbindelsen mellom det kinesiske sentralstyre - hva enten i Nanjing eller i Beijing - og befolkningen har historisk i lange perioder ofte vært svak, med stor regional autonomi og svak lojalitet. The proverb has thus come to generally mean that central authorities have little influence over local affairs, and it is often used in reference to corruption.
Hva angår Kina, har ordtaket forskjellig bruk og forskjellige utlegninger. Det kan anvendes om forhold som det å gå over gressplenen når ingen ser det, et barn som er ulydig mot sin far fordi han er langt unna, ulovlig felling av trær, - eller omgå ettbarnspolitikken ved hemmelighold eller andre knep. Uttrykket kan også brukes for å karaktere et område med lovløse tilstander, langt fra lovens lange arm.
Det hellige land

Abrahams land

Guds beslutning om å gi Abrahams etterkommere Det hellige land står ved makt. Gud åpenbarte seg for Abraham og sa: "Ditt avkom gir jeg dette land" ( 1.Mos.15:18) I kap. 17 vers 8 gjentar Gud sitt løfte til Abraham, og understreker, at det gjelder for alltid.

Kristen valfart

I mange århundrer har kristne valfartet til Det hellige land. Etter opprettelsen av staten Israel har denne virksomheten bare økt, dels i form av pilegrimsreiser eller tradisjonelle bibelturer, dels i form av studiereiser, men også i form av vanlige turistreiser.

Kritikk på reiser

Middelalderens reisebeskrivelser forteller at folk hadde ulike motiver for å besøke landet den gangen også. I senere tid har en del kritisert bibelturene til Israel, fordi de er lagt opp uten noen synlig interesse for politiske forhold som er brennende i dagens situasjon.
Hägerstensåsen tunnelbanestasjon

Hägerstensåsen tunnelbanestasjon trafikkeres av T-bane 2 (rød linje) og ligger mellom stasjonene Telefonplan og Västertorp.
Stasjonen ble tatt i bruk 5. april 1964, da T-bane 2 ble innviet. Det er en utendørsstasjon med plattform på viadukt over Personnevägen. Stasjonen har to billetthaller.
Haugalandet Boligbyggelag

Haugalandet Boligbyggelag ble startet 20. februar 2002 og operererte i Haugesund, Vindafjord og Etne kommuner i Rogaland.
Boligbyggelaget hadde 204 medlemmer og forvaltet 120 boliger i åtte borettslag, sameier og andre selskap.
Haugalandet Boligbyggelag var medlem av Norske Boligbyggelags Landsforbund (NBBL).
I 2010 fusjonerte boligbyggelaget med Haugesund Boligbyggelag.
Prefektur (Kina)

Prefekturer

Prefekturer (地区, dìqū) er regjert av administrative byråer (行政公署, xíngzhènggōngshǔ), ledet av en byråsjef (行政首长 xíngzhèngshǒuzhǎng) utnevnt av provinsen. For ikke lenge siden var de flest sekundære administrative enheter i Kina slike prefekturer, men siden 1982 er de aller fleste blitt erstattet med de enheter som kalles byer på prefekturnivå. Denne tendensen er fremdeles vedvarende. Det er nå (2006) bare 17 gjenværende rene prefekturer i Folkerepublikken Kina, for det meste i Xinjiang og i Tibet, og tre ligaer, i Indre Mongolia.
Ditomyiidae

Utseende

Ditomyiidae ligner mye på soppmygg. Vingene er hårete og har en tydelig åregaffel ytterst nær fremkanten.

Levevis

Lite er kjent om biologien til disse tilsynelatende sjeldne myggene. De to artene som er funnet i Norge synes å foretrekke sydvendt edelløvskog.

Utbredelse

Ditomyiidae er utbredt i hele verden, men mangler i Afrika sør for Sahara, samt ved polene. De fleste artene finnes i Oseania og Sør-Amerika. I Palearktis er det registrert 17 arter.
Rambergåsen (Nøtterøy)

Rambergåsen er en ås nordvest på Nøtterøy i Færder kommune. Den befinner seg ved kysten langs Vestfjorden. Nord for åsen ligger Ramdal og i sør ligger Munkerekka.
Åsen het opprinnelig Rafnabjargir, som kommer av fuglenavnet ravn.
Guanling

Guanling (kinesisk: 关岭布依族苗族自治县 ; pinyin: Guānlǐng bùyīzú miáozú Zìzhìxiàn) er et autonomt fylke i prefekturet Anshun i provinsen Guizhou i Folkerepublikken Kina.
Befolkningen var på 309 778 innbyggere i 1999.

Samferdsel

Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Slaget ved Harlem Heights

Tidlige trefninger

General George Washington var svært urolig over hans styrkers manglende evne til å hevde seg mot britene og tyskerne i general William Howes hær. Steg for steg ble amerikanerne drevet av øya New York, nå Manhattan. Washington holdt nå det nordlige platået av øya rundt festningsverket til Fort Washington på stranden til Hudson. 
Han sendte en styrke under oberstløytnant Thomas Knowlton for å speide på britenes bevegelser i sør for hans posisjon. Han steg ned fra det nordlige platået inn i et lavereliggende område kjent som Hollow Way og opp på det neste platået. Der møtte hans rangere to bataljoner av britisk lett infanteri, og en skuddveksling startet. 42nd Regiment of Foot (The Black Watch), forsterket av 33rd Regiment of Foot og hessernes Musketeer Regiment von Donop, kom opp på platået.  
Rangerne var tvunget til å trekke seg raskt tilbake med britene i hælene. Det er sagt at amerikanerne på det nordlige platået ble rasende da de hørte at britene brukte signaler fra revejakt i forfølgelsen. Washington beordret en styrke fremover for å trekke den britiske styrken enda lenger opp på platået, mens en annen styrke gikk rundt britenes høyre flanke og avskar dem fra det sørlige platået og flere forsterkninger.

Slaget

Britene bet på og beveget seg lenger opp på det nordlige platået ettersom amerikanerne trakk seg tilbake foran dem. Da de beveget seg sørover, traff den amerikanske styrken på flanken på noen britiske styrker og skuddveksling brøt ut. Dette advarte det lette infanteriet om at de var i en sårbar posisjon.
Kampene spredte seg nordover før Washington bestemte seg for å sende 3rd Virginia Regiment under major Leitch og Knowltons Rangers fremover i to flankemanøvrer. Tre brigader fra divisjonen til Nathanael Greene lot som om de skulle angripe britene i front.
Planteetere

Graseter

Graseter er en type herbivor som primært livnærer seg av å beite på gress og mindre planter som vokser direkte på bakken.

Lauveter

Lauveter eller bladeter er en type herbivor som primært livnærer seg av å ete blader, myke skudd og frukter fra busker og lignende.
Falsos Positivos-skandalen

Falsos Positivos-skandalen (spansk: Escándalo de los falsos positivos) var en rekke drap i Colombia, del av den pågående borgerkrigen mellom regjeringen og geriljaen FARC og ELN. Deler av de colombianske styrkene lot fattige eller tilbakestående medlemmer av sivilbefolkningen bli lurt med til avsidesliggende deler av landet, drepte dem og presenterte kroppene som om det var gerilja-soldater som hadde blitt drept i kamp, noe det ble utbetalt en bonus for.
Fram til juni 2012 hadde man kommet fram til 3 350 ulike tilfeller, og fellende dom forelå i 170 tilfeller.
Det spanske uttrykket «falsos positivos» stammer fra statistikk, og betegner et feilaktig positivt resultat hvor et negativt resultat ville vært korrekt.
George Schnéevoigt

Biografi

George Schnéevoigt, som forandret navnet fra Fritz Ernst Georg Fischer den 28. mai 1943, var sønn av artisten Hermann Friedrich Fischer og den finske kunstfotografen Siri Alina Schneevoigt. Han var nevø av Jean Sibelius.
Som 14-åring reiste han med sin mor til Berlin og allerede i sine skoleår fikk han en brennende interesse for teateret. Han ble utdannet som fotograf og studerte hos den store karakterskuespillerinne Tilla Durieux og hos Ludvig Hartau. George Schneevoigt debuterte 19 år gammel på Neues Schauspilhaus i Berlin hos Max Reinhardt i Bjørnstjerne Bjørnsons Over Ævne I. I Berlin traff han sin kommende hustru, danserinnen og skuespillerinnen Tilly von Kaulbach.
Da han vendte hjem til Danmark ved begynnelsen av første verdenskrigs i 1914, startet han sammen med sin ektefelle sitt eget filmselskap Kaulbachs Kunstfilm. Selskapet fikk allikevel ingen lang levetid, og filmtitlene Skelethånden, De mystiske Z-stråler, Dykkerklokkens hemmelighed og Kong Alariks gravkammer var ikke dem som kom til at prege hans seinere arbeider. Det gjorde derimot de følgende læreår, da han ble ansatt som regissør og fotograf hos Nordisk Film i 1915 og kom til å arbeide sammen med Carl Th. Dreyer. Han ble høyt berømmet for sin innsats, da han fotograferte Blade af Satans bog i 1920 og Du skal ære din hustru i 1925. Også Dreyers film Præsteenken og Der var engang er fotografert av Schneevoigt.
I stumfilmens siste år var han filmregissør, da han filmatiserte professor J.A. Friis' roman Lajla i Lappland. Som stumfilmregissør var han tilknyttet Nordisk Film, hvor han iscenesatte over 100 stumfilmer og dessuten var han tilknyttet Svensk Filmindustri og Ufa. Året etter Lajla tok han opp talefilmen  Eskimo i 1931 og samme år var han regissør og primus motor bak Nordisk Films debut som lydfilmselskap med Præsten i Vejlby og Hotel Paradis. Seinere fulgte Kirke og Orgel og en lang rekke lystspill opp gjennom 1930-tallet. Mest suksess hadde han med de litterære arbeider og mindre med lystspill som Skal vi vædde en million og De blå drenge. Han levendegjorde borgerlige danske miljøer i Champagnegaloppen fra slutten av 30-tallet og Jeg har elsket og levet fra 1940. I 1942 iscenesatte han sine siste film for Nordisk Film Tordenskjold går i land og Alle mand på dæk. 
George Schneevoigt ble 23. februar 1915 gift i Oslo i Norge med danserinnen og skuespillerinnen Tilly von Kaulbach (Henriette Mathilde Frederiksen, kalt Tilly (08. august 1874–1. juni 1966).
Overdekket bro

En overdekket bro er en bro i tømmerkonstruksjon med tak og vegger som nærmest dekker broen helt. Hensikten er å beskytte de bærende konstruksjoner i treverket mot vær og vind. Udekkede broer har en levetid på 10 til 15 år på grunn av naturkreftenes påvirkning.
Broer kan være overdekket av andre grunner, beskytte fotgjengere eller hindre at hester blir skremt av vannet.

Historie og utvikling

De første overdekkede broer av tømmer bestod av horisontale bjelker lagt over stokker som var drevet ned i elvebunnen under. Denne byggemetode innebar at broens lengde var begrenset til stokkenes lengde. Utviklingen førte til at de ble bygget et eller flere brokar i elven og deretter var det ingen begrensning på broens lengde. Brokarene var vanligvis stenblokker lagt på hverandre, eller oppmurte fundamenter.
Midt på 1800-tallet førte utviklingen til at smijern eller det billigere støpejernet ble tatt i bruk, unntatt i de områder som hadde overflod på tømmer.

De forente Stater

I henhold til Covered Bridges Today av Brenda Krekler har det vært så mange som 12 000 overdekkede broer i USA. I1950 var antallet under 1 500. En organisasjon, The National Society for the Preservation of Covered Bridges, ble opprettet i 1950, og Federal Highway Administration (FHWA) oppmuntrer til bevaring av disse broene og har utarbeidet en rettledning, Covered Bridge Manual.

Andre broer som er overdekket

Begrepet brukes også om andre innlukkede broer, som for eksempel ombordstigningsbroer på flyplasser. En av de mer kjente overdekkede broene - dog ikke av tømmer - er den italienske Ponte dei Sospiri i Venezia, bedre kjent som Sukkenes bro.

Overdekkede broer i bøker og film

Overdekkede broer er et emne i fiksjon.
I USA fikk de mye oppmerksomhet etter suksessromanen og filmen fra 1992 Broene i Madison County skrevet av Robert James Waller og filmatisert med Meryl Streep og Clint Eastwood. Det var broen The Roseman Covered Bridge fra 1883 i Iowa ble berømt både etter boken og filmen. Nok en overdekket bro fikk oppmerksomhet i novellen Never Bet the Devil Your Head av Edgar Allan Poe.
Brian Dennehy

Personlige forhold

Dennegy bor i Woodstock, Connecticut. Han er far til skuespillerne Elizabeth Dennehy og Kathleen Dennehy.
Verneområder i Akershus

Verneområder i Akershus er ei liste over naturverneområder, vernetype, vernedato og verneomfang (målt i dekar) som finnes i Akershus fylke. Lista er sortert alfabetisk innenfor hver kommune, mens kommunerekkefølgen er i henhold til kommunenumrene.

Noter

Flere av verneområdene går på tvers av kommunegrensene og opptrer derfor flere enn en gang i listen. Noen av verneområdene går også på tvers av fylkesgrensene og kan derfor opptre på andre fylkeslister enn denne. 
Vernearealet som er oppgitt gjelder for hele det verna området, også når områdene går på tvers av fylkes- og kommunegrenser. Arealet kan derfor ikke uten videre legges sammen for hver enkelt kommune eller fylket som sådan.
Sérgio Manoel

Landslaget

Sérgio Manoel spilte 4 landskamper for Brasils herrelandslag. Han ble tatt ut i Brasils tropp til CONCACAF Gold Cup for menn 1998.
Quzhou (Zhejiang)

Quzhou (kinesisk: 衢州市; pinyin: Qúzhōu) er et byprefektur i provinsen Zhejiang i Folkerepublikken Kina. Det hadde en befolkning på 2,46 millioner innbyggere i 2004, og har et areal på 8836,52 km².
Her ligger hovedkvarteret og produksjonsanlegg for Wuxijiang-demningen, som gir energi til et større industrikompleks i prefekturet.

Samferdsel

Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Hesselø

Hesselø er en liten øy i Kattegat. På øyen er der et fyrtårn og en værstasjon drevet av Danmarks Meteorologiske Institut.
Den er utpekt som EU-habitatområde.
Øyen var gjenstand for en verbal krig mellom Danmark og Sverige i 1983, da Danmark ønsket å starte prøveboring i området.
I oktober og november 2003 var Hesselø medieomtalt på grunn av en ikke-godkjent havneanleggelse foretatt av eieren Erik Tingleff Larsen, som er hovedaksjonær i Weibel Scientific.
Risør husflidskole

Risør husflidsskole ble opprettet i 1939 under navnet Aust-Agder husflidsskole for kvinner. Navnet ble senere endret til Risør husflidsskole for kvinner i 1965. Skolen var en fortsettelse av privatskolen Ebenezer Kvindelige Industriskole som ble startet i 1891. Risør husflidskole ble i 1989 en del av Risør videregående skole.

Arkivet

Arkivet etter skolen befinner seg på Aust-Agder museum og arkiv i Arendal. Arkivet omfatter møtebøker, journaler, saksarkiv, foto og diverse.
Gnesta

Gnesta er et tettsted som ligger i Södermanlands län i landskapet Södermanland i Sverige. Det er Gnesta kommunes administrasjonssenter. En mindre del av tettstedet ligger i Södertälje kommune. I 2010 hadde tettstedet 5 562 innbyggere, hvorav 5 478 i Gnesta kommune og 84 i Södertälje.
Gnesta ligger ved Västra stambanan mellom Södertälje og Nyköping.
Bordatius

Levevis

Biologien til disse artene er ukjent.

Utbredelse

Bordatius tingitanus lever i Marokko, de øvrige artene i Sør-Afrika.
Badminton under Asialekene 1986

Badminton under Asialekene 1986. Badminton var en av flere sporter under de tiende Asialekene som ble arrangert i Seoul i Sør-Korea i perioden 20. september til 5. oktober 1986. Det var sjuende gangen badminton var med på programmet i Asialekene. Det ble spilt single, double og lagkonkurranse for både damer og menn, og en mixeddobleturnering. Kina ble beste nasjon med fire gullmedaljer foran Sør-Korea med tre.
Svea Skilag

Svea Skilag (stiftet 8. april 1972) er et idrettslag fra Lunner. Laget ble tatt opp, godkjent og registrert av Norges Skiforbund, Norges Idrettsforbund og Hadeland skikrets i 1972. Svea Skilag ble tatt opp som medlem i Norges Friidrettsforbund i 1981/82.
Senteret for foreningens aktivitet er Svea Sportshytte, beliggende et par kilometer nord for vannet Svea. Rundløypa ved skistua er lysløype.
Falsestoloides

Utseende

Middelsstore trebukker. Oversiden er nokså kraftig og tett punktert. Antennene er noe lengre enn kroppen. Pronotum har rundede sider med en liten pigg midt på og er omtrent så langt som bredt. Dekkvingene er jevnbrede.

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Slekten har en spredt utbredelse: den ene arten lever i Mexico, den andre i Argentina.
Jorden rundt på 80 dager

Romanens virkningshistorie

Den er filmatisert flere ganger, første gang som stumfilm i 1914. Den mest kjente filmversjonen er nok Michael Andersons fra 1956 med David Niven som Phileas Fogg: Jorden rundt på 80 dager. 1956-versjonen fikk 5 Oscar av i alt 8 nominasjoner. Det finnes en nyere filmatisering fra 2004 med Steve Coogan som Phileas Fogg og Jackie Chan som hans kinesiske venn som kan kampsport.
I 26. april 2008 skulle operaen Jorden rundt på 80 dager oppføres under åpningen av Den Norske Opera. Musikken er laget av Gisle Kverndokk, og med libretto av Øystein Wiik. Den ble likevel ikke oppført før 21. mai 2010, på grunn av mangel på opplæring i det nye tekniske utstyret i Den Norske Opera.
Boken ble første gang utgitt på norsk i 1899 med tittelen Jorden rundt i 80 dage.
Tekstforfatterfondet

Tekstforfatterfondet er et norsk fond for forfattere av tekster brukt i musikk. Fondet deler ut stipend finansiert gjennom kopi- og bibliotekvederlag. Pengene fordeles på prosjektstipend, reisestipend, utstyrsstøtte, understøttelse, etableringsstipend, arbeidsstipend og reisestipend til Firenze hvor fondet disponerer en leilighet.  Fondet deler i tillegg årlig ut en ærespris.
Styret består av styreleder Tore Thomassen og Kari Iveland, begge fra NOPA, og Knut Lystad fra Norsk revyforfatterforening (2012). Fondet er samlokalisert og har felles administrasjon med Det Norske Komponistfond, Komponistenes Vederlagsfond og Norsk Musikkfond gjennom Musikkfondene. Daglig leder for Musikkfondene er Therese Rørvik.
Newbie

Bruk i militæret

Uttrykket «non-useful body» (eller N.U.B.) fra USAs marine ble til i undervannsverdenen. Nytt personell på ubåtene måtte under opplæring før de ble tildelt et emblem utformet som en delfin. Inntil vedkommende hadde fått denne utmerkelsen ble disse ansett som ubrukelige og ble derfor betegnet som en «non-useful body». Det allerede sertifiserte personellet passet på å minne de nye på dette til stadighet. Uttrykket har senere også spredt seg til overflateverdenen og brukes i en nedlatende måte mot nytt personell som ikke har erfaring eller kunnskapene på plass ennå.
Newbie i U.S. Army var et uttrykk benyttet for å beskrive de nyankomne i krigsteateret under Vietnamkrigen. Dette var mange tiår før uttrykket ble popularisert på 1980-tallets BBSer.
Tympanalorgan

Tympanalorgan er hørselsorganer hos noen virvelløse dyr. De kan finnes på litt forskjellige steder på kroppen eller på beina.
Det er flere måter å oppfatte lyd, enten med tympanalorgan eller med akustiske sansehår.
Tympanalorganet ligner litt på et øre og er en rund eller spalteformet åpning. Insekter kan oppfatte frekvenser, helt opp mot 200 kHz., det er langt høyere enn hva et mennesker kan oppfatte. Mennesker kan oppfatte lyder med svingninger mellom 15 og 20 kHz).
Løvgresshopper og sirisser har tympanalorganet på frambeina, litt høyt oppe på leggen. Ved å snu på seg kan de også rettningsbestemme hvor lyden kommer fra. Andre har slike hørselorgan på bakkroppen.
Det å kunne høre kan være nyttig på flere måter. For å finne en partner (forplantning), for å unngå fiender eller å oppdage fare. Noen nattaktive insekter, blant annet nattfly, har evnen til å høre lyden fra flaggermus som er på jakt. Like før flaggermusen angriper slipper sommerfuglen seg ned, og unngår å bli spist.
Enstonig ringer den lille klokken

«Enstonig ringer den lille klokken» er opprinnelig en russisk folketone som heter «Odnozvučno zvenit kolokolčik» på originalspråket. Den er altså i utgangspunktet ikke en kristelig sang, men handler om en reisende som har vært langt og lenge borte fra sitt hjemland. Med sterk hjemlengsel påbegynner han reisen tilbake igjen. Han har en lang reise foran seg der han begynner å føle og se for seg hvor vakkert det var. Og ensomt hører han klokken ringe fra moderlandet i det fjerne. 
Ut fra denne historien har det nok derfor vært naturlig å kunne tolke den i religiøs betydning om riket, «Staden» man får komme til etter livets reise; «Det Nye Jerusalem», Himmelriket. Den ble senere skrevet om i en tydelig kristen språkdrakt, den som i dag kanskje er mest kjent med: «Jag har hört om en stad ovan molnen». Denne svenske teksten er frikirkelig og skrevet av Lydia Lithell.
Bindura

Bindura er hovedstad i provinsen Mashonaland Central i Zimbabwe, 88 km nordøst for Harare. Dn ligger på over 1.000 m høyde ved Great Dyke og landeveien og jernbanen mellom cke Harare-Shamva. Den er en gruveby med 42 861 innbyggere (pr. 2012).
Selskaper som Bindura Nickel Corporation Limited utvinner her kopper, nikkel og kobolt. Foredlingsindustri for dette ligger også i byen. Anglogold Ashanti driver gruven Freda-Rebecca nør Bindura.
Bindura her opprinnelig Kimberley Reefs, etter gullgruven som ble åpnet i 1901, og navnet ble forandret til  Bindura i 1913 da jernbanen kom.
Critérium du Dauphiné 2012

Critérium du Dauphiné 2012 var den 64. utgaven av sykkelrittet Critérium du Dauphiné og ble arrangert fra 3. til 10. juni 2012. Briten Bradley Wiggins forsvarte sin seier fra 2011 og ble første mann til å vinne Paris–Nice, Romandie rundt og Critérium du Dauphiné i én og samme sesong. Hans australske lagkamerat Michael Rogers ble nummer to foran en annen australier, Cadel Evans.
De mest kjente passene man syklet over i 2012 var Le Grand Colombier, Col de la Colombière, Col de Joux Plane og Col du Corbier.
I tillegg til de 18 ProTeams var de profesjonelle kontinentallagene Argos-Shimano, Cofidis, Europcar og Saur-Sojasun invitert.